|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 061-01/24-01/2 |
| URBROJ: 2170-31-03/8-24-1 |
| Punat, 1. kolovoza 2024. godine |

 Na temelju članka 16. stavka 1. Odluke o javnim priznanjima Općine Punat („Službene novine Primorsko-goranske županije“ broj 31/17) općinski načelnik Općine Punat objavljuje

**POZIVNI NATJEČAJ RADI PREDLAGANJA KANDIDATA**

**ZA DODJELU JAVNIH PRIZNANJA OPĆINE PUNAT ZA 2024. GODINU**

 Javna priznanja dodjeljuju se fizičkim i pravnim osobama neovisno o njihovom prebivalištu, u pravilu za Dan Općine Punat, 30. studenog, radi odavanja priznanja za iznimna postignuća i doprinos od osobitog značenja za razvitak i ugled Općine Punat, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekova okoliša, sporta, tehničke kulture, zdravstva i drugih javnih djelatnosti te za promicanje aktivnosti koje su k tome usmjerene.

**JAVNA PRIZNANJA OPĆINE PUNAT SU:**

1. **Počasni građanin Općine Punat**

Počasnim građaninom Općine Punat može se imenovati fizička osoba koja nema prebivalište na području Općine Punat, a istakla se naročitim zaslugama za Općinu Punat.

Počasnim građaninom može se imenovati građanin Republike Hrvatske i druge države koji je osobito zaslužan za napredak i promicanje ugleda Općine Punat u Hrvatskoj, ali i izvan državnih granica.

1. **Nagrada Općine Punat za životno djelo**

Nagrada Općine Punat za životno djelo dodjeljuje se za cjelovito djelo koje je pojedinac ostvario u tijeku svog radnog i životnog vijeka te koje predstavlja izuzetan i osobito vrijedan doprinos razvoju Općine Punat iz područja gospodarstva, znanosti, kulture, zaštite i unapređivanja čovjekova okoliša, sporta, tehničke kulture, zdravstva i drugih javnih djelatnosti.

Nagrada Općine Punat za životno djelo može se dodijeliti fizičkoj osobi godišnje ukoliko joj ista nagrada nije već bila dodijeljena.

1. **Godišnja nagrada Općine Punat**

Godišnja nagrada Općine Punat dodjeljuje se za iznimna postignuća i doprinos od osobitog značenja fizičkim i pravnim osobama, koji su ostvareni u protekloj kalendarskoj godini iz područja gospodarstva, znanosti, kulture, zaštite i unapređivanja čovjekova okoliša, sporta, tehničke kulture, zdravstva i drugih javnih djelatnosti.

1. **Zahvalnica Općine Punat**

Zahvalnica Općine Punat dodjeljuje se fizičkim i pravnim osobama za donacije i slične aktivnosti, kao i za uspješnu suradnju te doprinos razvoju i ugledu Općine Punat.

 Za vrijeme trajanja mandata, javna se priznanja ne dodjeljuju dužnosnicima određenim Zakonom o sprječavanju sukoba interesa u obnašanju javnih dužnosti, članovima Općinskog vijeća Općine Punat te upravama trgovačkih društava i ravnateljima ustanova u vlasništvu ili većinskom vlasništvu Općine Punat.

**PRAVO PREDLAGANJA KANDIDATA IMAJU:**

* najmanje 1/3 vijećnika Općinskog vijeća Općine Punat;
* radna tijela Općinskog vijeća Općine Punat, osim Povjerenstva za dodjelu javnih priznanja Općine Punat;
* općinski načelnik;
* pravne osobe i udruge građana sa sjedištem na području Općine Punat;
* najmanje 3 (tri) fizičke osobe s prebivalištem na području Općine Punat.

**PRIJEDLOG SADRŽI:**

* podatke o podnositelju prijedloga (do jedne stranice A4 formata);
* iscrpno obrazloženje postignuća i doprinosa zbog kojih se daje prijedlog za kandidata za dodjelu javnog priznanja Općine Punat, prosudbu postignutih rezultata uz odgovarajuću dokumentaciju (do dvije stranice A4 formata);
* vrstu javnog priznanja za koje se osoba predlaže.

Na zahtjev Povjerenstva za dodjelu javnih priznanja Općine Punat podnositelj prijedloga dužan je dostaviti i naknadno zatražene dopunske podatke i dokumentaciju.

Prijedlozi se dostavljaju u pisanom obliku s naznakom:

**„PRIJEDLOG ZA DODJELU JAVNIH PRIZNANJA OPĆINE PUNAT“**

na adresu:

**OPĆINA PUNAT**

**POVJERENSTVO ZA DODJELU JAVNIH PRIZNANJA OPĆINE PUNAT**

**NOVI PUT 2**

**51521 PUNAT**

**NAJKASNIJE DO 30. RUJNA 2024. GODINE**

Prijedlozi koji se ne dostave unutar utvrđenog roka, smatraju se zakašnjelima i neće se razmatrati.

 OPĆINSKI NAČELNIK

 Daniel Strčić, bacc.inf., v.r.